ડૉ. એચ જેવા વિચારશીલ માણસ માટે આ લલચામણી બાબત જ તેમને ઝેરનો ઉપયોગ ન કરવા માટે પ્રેરતી હતી! આત્મહત્યાના વિચારને ટેકો આપતા કારણો તેમના જ્ઞાનસમૃદ્ધ બાળપણમાં જ પડ્યાં હતાં! સદીઓ પહેલાં, રોમનો દ્વારા યહૂદીઓને પકડી લેવામાં આવ્યા પછી ડેડ સી ઝિલોટ્સ દ્વારા કરાયેલી સામુહિક આત્મહત્યાની જોસેફસે કહેલી વાત, ડૉ. એચને તેમના પિતાએ કરી હતી. ડૉ. એચ માનતા હતા, કે મૃત્યુ કોઈ એશઆરામના વિચારની માફક સહજ રીતે જીવનમાં પ્રવેશવું ન જોઈએ! મૃત્યુનો સામનો તો તેને તાબે થવાને બદલે તેનો સ્પષ્ટ વિરોધ કરીને જ થવો જોઈએ! જો કે આવો સિદ્ધાંત પોતાની જગ્યાએ સાચો હોય તો પણ, એ કારમી સવારનો આતંક એ કંઈક જૂદી જ વસ્તુ હતી! પરંતુ સામે ડૉ. એચ પણ એક સિદ્ધાંતપ્રિય માણસ હતા.